Evald Raidma

Evald Raidma (sündinud 18. märtsil 1953Evald Raidma: 50 võib ju tähtis olla ... Sakala, 5. aprill 2003. Vaadatud 16.01.2023.) on eesti klahvpillimängija, muusik ja muusikaõpetaja.

Õpingud ja õppejõutöö
Raidma alustas klaveriõpinguid 6-aastaselt Viljandi lastemuusikakoolis, 1968. aastal jätkas ta Tartus Heino Elleri Muusikakoolis klaveri erialal. Raidma on õppinud Tartu Ülikooli Viljandi kultuuriakadeemias eksternina levimuusikat.

Elva muusikakoolis oli ta õpetaja aastatel 1972–1982 ja on uuesti 2005. aastast jazz-pop klaveri ja lauluõpetajana. Lisaks on ta õpetaja Valga muusikakoolis. Ta on töötanud Viljandi Kultuurikolledži muusikaosakonnas kontsertmeistrina ning andnud ansamblimängu-, laulu- ja klaveritunde.Raidma hindab rahu ja vaikusehetki. Valgamaalane, 8 august 2015. Vaadatud 16.01.2023

2009. aastast elab Evald Raidma Elva vallas Aakre külas. Ta töötab Puka rahvamajas ja Aakre rahvamajas 2010. aastast. Juhendab meesansamblit, naisansamblit ja segakoori U-Tuur.Evald Raidma. Elva muusikakool

Muusikutee
Ta mängib ansamblis Fix aastast 1972 (algul basskitarristina) ning on olnud paljude Fixi lugude arranžeerija ning mitmehäälse laulu seadja. Lisaks on kirjutanud ise lugusid ja ka kahasse Priit Pihlapiga. Ta mängis lühikest aega ansamblis Kuldne Trio ning osalenud ansamblites Günf, In Mail, Eve Projekt, Melody.

Raidma on töötanud teatrites Ugala, Endla ja Vanemuine, kus ta osales muusikalides ja tegutses kontsertmeistrina.

Raidma on välja andnud CD "Ja veel üks laul" (2007).

Tunnustus
 2013 Tartu Ülikooli aumärk
 2016 Eesti Kultuurkapitali Valgamaa ekspertgrupi tunnustuspreemia - aastapreemia kultuuri valdkonnas.Valgamaa aastapreemiad.
 2020 Eesti Kultuurkapitali Valgamaa ekspertgrupi tunnustuspreemia - multitalent muusikavaldkonnas.Kultuurkapitali preemiad.
 2020 Valgamaa rahvakunsti ja käsitöö keskseltsi aastaauhind (hõbesõlg) - elutööpreemia.Pärandihoidja hõbesõled.

Viited

Välislingid

Laulab Evald Raidma, foto.
Evald Raidma: 50 võib ju tähtis olla, aga mulle oli see kui üks post ... Sakala, 5. aprill 2003.
Evald Raidma elu täidab muusika. Lõuna-Eesti Postimees, 30. oktoober 2020.
Heli nälg. Evald Raidma. err.ee, 15.05.2022.
Evald Raidma. Recordings

Kategooria:Eesti muusikud
Kategooria:Eesti pianistid
Kategooria:Sündinud 1953